ammarxix/crawl-mufti-perlis huggingface dataset:
Pentadbir Portal      03 Disember 2019      Jumlah paparan: 20175                                Hukum Membasuh Pakaian Dengan Mesin Basuh                            Pentadbir Portal      03 Disember 2019      Jumlah paparan: 20175        Pentadbir Portal      03 Disember 2019      Jumlah paparan: 20175   KEPUTUSAN MESYUARATJAWATANKUASA FATWA NEGERI PERLIS KALI KE - 42 / 201914-15 Julai 2019 / 11-12 Zulkaedah 1440HHotel Seri Malaysia, Kangar______________________________________________________________________HUKUM MEMBASUH PAKAIAN DENGAN MESIN BASUH______________________________________________________________________ Asal sesuatu pakaian yang bersih dimasukkan oleh seseorang ke dalam mesin basuh tidak dikira bernajis melainkan terbukti kenajisannya. Pakaian dicuci dengan menggunakan air yang bersih dan bahan-bahan yang boleh membersihkan. Setelah sesuatu pakaian itu dicuci dengan satu proses penyucian sehingga tiada lagi kesan najis sama ada bau, rasa dan warna, maka dikira pakaian itu bersih. Tidak diperintahkan oleh syara’ untuk kita membebani diri meneliti sesuatu proses pembersihan jika sudah terbukti cucian yang berlaku menghilangkan segala kesan najis. Jika terbukti masih terdapat kesan najis selepas proses pembersihan menggunakan mesin basuh maka pakaian terbabit dikira masih bernajis. Namun jika kesan itu terlalu sukar untuk dihilangkan dan hanya sedikit seperti kesan warna darah atau warna najis yang tidak dapat dihilangkan maka dimaafkan. Bagi mengelakkan kesan najis di dalam penggunaan mesin basuh maka digalakkan seseorang memastikan pakaian yang dimasukkan itu dihilangkan najis yang jelas yang akan menyebabkan pakaian lain terkena najis tersebut dan memberi kesan kepada bau, warna dan rasa. Diperakukan dalam Mesyuarat Majlis Agama Islam dan Adat Istiadat Melayu Perlis Bil 5/2019 pada 5 September 2019
Pentadbir Portal      03 Disember 2019      Jumlah paparan: 24595                                Fatwa Jarak Solat  Qasar                            Pentadbir Portal      03 Disember 2019      Jumlah paparan: 24595        Pentadbir Portal      03 Disember 2019      Jumlah paparan: 24595   KEPUTUSAN MESYUARATJAWATANKUASA FATWA NEGERI PERLIS KALI KE - 42 / 2019______________________________________________________________________FATWA JARAK SOLAT QASAR______________________________________________________________________ Jarak perjalanan seseorang ke destinasi tertentu dibolehkan qasar berdasarkan kepada dua penilaian iaitu:  Berdasarkan kepada jarak iaitu lebih kurang 80KM dan ini merupakan pendapat jumhur ulama. Tidak ada hadis yang sahih yang menetapkan jarak ini. Namun, terdapat riwayat daripada Ibn Abbas yang mengambil kira jarak antara Mekah dengan Taif dan Mekah dengan Jeddah. Berdasarkan kepada ‘uruf yang mengambil kira sesuatu jarak perjalanan sebagai musafir. ‘Uruf ini mengambil kira kedudukan persiapan dan kesukaran yang berlaku dalam musafir tersebut. Pendapat ini tidak menghadkan jarak tertentu. Tokoh-tokoh seperti Ibn Qudamah al-Maqdisi, Ibn Taimiyyah, Ibn al-Qayyim, al-Syawkani, Muhammad Saleh bin ‘Uthaimin, al-Albani, al-Qaradhawi dan lain-lain menyokong pendapat ini.            Jika seseorang berkeyakinan yang ‘uruf perjalanannya itu suatu permusafiran, walaupun kurang daripada jarak 80KM, perjalanan tersebut dikira musafir. Namun, jika sukar untuk menentukan kelayakan perjalanannya untuk dianggap sebagai musafir, boleh berpegang dengan pendapat jumhur ulama yang menetapkannya lebih kurang 80KM sahaja untuk melayakkannya dikira sebagai musafir.           Para ulama bersepakat, jika seseorang syak sama ada musafirnya itu layak atau tidak untuk dinamakan sebagai musafir, ia perlu merujuk kepada asal kewajipan solat iaitu perlu ditunaikan secara tamam dan tidak boleh menunaikannya secara qasar. Jika seseorang meyakini perjalanannya suatu permusafiran, dia digalakkan untuk melakukan qasar kerana Ibn Umar telah meriwayatkan bahawa Nabi S.A.W., Abu Bakar R.A, Umar R.A dan Uthman R.A sentiasa melakukan qasar dalam permusafiran. Jika dia menunaikan solat di belakang imam yang menunaikan solat secara tamam (4 rakaat), dia hendaklah melengkapkan solatnya seperti solat imam tersebut. Ini berdasarkan riwayat daripada Ibn Abbas dalam Musnad Ahmad. Berhubung dengan solat jama’, ia dibolehkan dalam permusafiran.   Diperakukan dalam Mesyuarat Majlis Agama Islam dan Adat Istiadat Melayu Perlis Bil 5/2019 pada 5 September 2019
Pentadbir Portal      03 Disember 2019      Jumlah paparan: 14102                                Fatwa Bacaan Al-Quran Di Tanah Perkuburan                            Pentadbir Portal      03 Disember 2019      Jumlah paparan: 14102        Pentadbir Portal      03 Disember 2019      Jumlah paparan: 14102   KEPUTUSAN MESYUARATJAWATANKUASA FATWA NEGERI PERLIS KALI KE - 43 / 201917-18 September 2019 / 17-18 Muharram 1441Taman Aulia, Kg. Pulau Gajah, Pengkalan Chepa______________________________________________________________________Fatwa Bacaan Al-Quran Di Tanah Perkuburan______________________________________________________________________           Tiada riwayat yang sahih daripada Nabi SAW melakukan atau menggalakkan upacara membaca al-Quran di kubur selepas pengebumian. Sebaliknya yang ada hanyalah amalan Ibn ‘Umar RA yang membaca al-Quran semasa proses pengebumian. Namun demikian riwayat ini dipertikaikan kesahihannya oleh sebahagian ulama hadis. Dalam kalangan para ulama seperti al-Imam al-Syafi’ie, Syeikh al-Islam Ibn Taimiyyah dan selain mereka membolehkan membaca ayat-ayat al-Quran semasa pengebumian. Sementara para ulama yang lain seperti al-Imam Abu Hanifah, al-Imam Malik, satu riwayat daripada al-Imam Ahmad tidak mengharuskan bacaan al-Quran di perkuburan, bahkan dalam satu riwayat al-Imam Ahmad menganggapnya sebagai bidaah.           Adapun membaca doa untuk si mati di kubur adalah sunnah Nabi SAW. Seseorang boleh membaca doa yang dipetik dari al-Quran ataupun hadis ataupun dari dirinya sendiri bagi mendoakan keampunan dan kebaikan untuk si mati. Hal ini boleh dilakukan sama ada bersendirian atau mengaminkan doa orang lain.           Maka dengan ini tiada sebarang dalil yang menyokong upacara membaca atau mengkhatamkan al-Quran selepas tamat proses pengebumian di kubur. Adapun semasa pengebumian jenazah, telah berlaku khilaf pendapat dalam kalangan ulama. Namun bagi orang yang hendak membaca al-Quran semasa pengebumian tidak boleh mengadakan kaifiat dan cara yang khusus kerana itu termasuk di dalam mengada-adakan perkara yang tidak mempunyai nas. Sebaliknya dia boleh membaca apa-apa ayat al-Quran yang hendak dibacanya secara bersendirian. Diperakukan dalam Mesyuarat Majlis Agama Islam dan Adat Istiadat Melayu Perlis Bil 6/2019 pada 22 Oktober 2019
Pentadbir Portal      20 November 2019      Jumlah paparan: 9675                                Fatwa Imam atau Makmum Melihat Mushaf Al-Quran dalam Solat                            Pentadbir Portal      20 November 2019      Jumlah paparan: 9675        Pentadbir Portal      20 November 2019      Jumlah paparan: 9675   KEPUTUSAN MESYUARAT JAWATANKUASA FATWA NEGERI PERLIS KALI KE-37 / 2018TARIKH : 11 SEPTEMBER 2018TEMPAT : DORSETT HOTEL, PUTRAJAYAFATWA IMAM ATAU MAKMUM MELIHAT MUSHAF AL-QURAN DALAM SOLAT             Imam sebaik-baiknya membaca dari hafalannya. Namun jika imam tidak memiliki kemampuan hafalan dan bacaan yang baik, maka bolehlah bagi imam membaca al-Quran dengan melihat mushaf berdasarkan athar dari Umm al-Mukminin ‘Aisyah RA yang berimamkan Maulanya Zakwan seperti yang terdapat di dalam Sahih al-Bukhari. Hal ini hanya dilakukan di dalam solat sunat yang digalakkan berdiri lama. Adapun solat fardu imam membaca ayat al-Quran yang dihafalnya dan tidak memberat-beratkan makmum. Ia berdasarkan hadis Nabi SAW yang bersabda kepada orang yang solat dengan cara yang salah: ثُمَّ اقْرَأْ مَا تَيَسَّرَ مَعَكَ مِنَ القُرْآنِMaksudnya: “…Kemudian bacalah apa-apa yang mudah dari ayat al-Quran…” (Riwayat Muslim 724)           Dalam masa yang sama dilarang bagi makmum mengubah keadaan solat yang asal sama ada dalam bentuk memegang mushaf ataupun apa-apa alatan untuk melihat bacaan ayat al-Quran yang dibaca oleh Imam. Perbuatan tersebut menyalahi sunnah yang sekurang-kurang hukumnya makruh. Jika dijadikan kebiasaan solat dengan cara yang demikian boleh membawa kepada bidaah. Ini kerana kita diperintahkan untuk mengikuti keadaan ataupun sifat asal solat sama ada perkataan atau perbuatan yang telah ditunjukkan oleh Nabi SAW.           Di samping itu arahan asal ialah makmum mendengar bacaan al-Quran secara khusyuk dan dibimbangi makmum yang melihat mushaf boleh menghilangkan khusyuk.   Ini seperti firman Allah SWT: وَإِذَا قُرِئَ ٱلۡقُرۡءَانُ فَٱسۡتَمِعُواْ لَهُۥ وَأَنصِتُواْ لَعَلَّكُمۡ تُرۡحَمُونَ Maksudnya: “Dan apabila dibacakan Al Quran, maka dengarkanlah baik-baik, dan diamlah agar kamu mendapat rahmat.”  (al-A’raf: 204)
Pentadbir Portal      20 November 2019      Jumlah paparan: 9754                                Fatwa Hukum Kahwin Lari atau Luar Negara                            Pentadbir Portal      20 November 2019      Jumlah paparan: 9754        Pentadbir Portal      20 November 2019      Jumlah paparan: 9754   KEPUTUSAN MESYUARAT JAWATANKUASA FATWA NEGERI PERLIS KALI KE-39 / 20191 Mac 2019 / 24 Jumadil Akhir 1440HFATWA HUKUM KAHWIN LARI ATAU LUAR NEGARA Perkahwinan yang berlaku ke atas satu-satu pasangan di luar negara melibatkan beberapa kategori iaitu:  Pasangan yang berada di negara luar dan menghadapi kesukaran yang besar untuk mendapatkan keizinan wali yang asal sehingga terpaksa menggunakan wali hakim. Perkahwinan sebegini adalah sah. Pasangan yang sengaja keluar dari negara yang sepatutnya mereka berkahwin.  Untuk kategori yang kedua ini, ia melibatkan dua sebab:  Mengelakkan diri daripada birokrasi pihak pentadbiran perkahwinan setempat Melarikan diri daripada wali.  Berhubung dengan sebab pertama, jika satu-satu pasangan keluar negara bersama wali atau setelah mendapat keizinan wali, perkahwinan itu sah tanpa ragu. Jika bakal isteri seorang janda, memadai dengan mendapatkan persetujuan wali. Jika saudara baru, boleh menggunakan wali hakim. Berhubung dengan sebab kedua, jika sekiranya wanita itu seorang anak dara dan walinya pula enggan mewalikan perkahwinannya (adhl) tanpa sebarang sebab yang munasabah, perkahwinan ini juga adalah sah dengan syarat dia dapat membuktikan keengganan wali tersebut untuk mewalikan perkahwinannya. Jika tidak, perkahwinannya dikira sebagai fasid dan hendaklah mengulangi semula akad perkahwinan itu dengan keizinan wali. Sekiranya mempunyai zuriat dalam tempoh tersebut, nasabnya dikira sabit. Jika wali membantah perkahwinan kerana pasangan secara jelas tidak sekufu dan dipersetujui oleh pihak berkuasa agama, maka perkahwinan itu terbubar. Berhubung dengan perkahwinan-perkahwinan yang berlaku sebelum itu yang telah diyakini oleh satu-satu pasangan sebagai sah, Allah memaafkan apa yang telah lepas itu. Akad nikah tidak perlu diulangi manakala nasab anak-anak mereka dikira sabit. Jawatankuasa Fatwa Negeri Perlis menasihatkan pihak berkuasa agama negeri supaya memudahkan urusan perkahwinan dengan mengelakkan karenah birokrasi yang membebankan. Diluluskan dalam Mesyuarat Majlis Agama Islam dan Adat Istiadat Melayu Perlis Bil.3/2019 pada 22 April 2019
Pentadbir Portal      20 November 2019      Jumlah paparan: 24871                                Fatwa Hukum Berkaitan Majlis Khatam Al-Quran Secara Berjemaah                            Pentadbir Portal      20 November 2019      Jumlah paparan: 24871        Pentadbir Portal      20 November 2019      Jumlah paparan: 24871   MESYUARATJAWATANKUASA FATWA NEGERI PERLIS KALI KE - 41 / 20197 Mei 2019 / 2 Ramadan 1440HFATWA HUKUM BERKAITAN MAJLIS KHATAM AL-QURAN SECARA BERJAMAAH_______________________________________________________________ Definisi khatam al-Quran ialah membaca al-Quran dari surah al-Fatihah sehingga al-Nas sama ada dengan diadakan majlis atau tidak. Berhimpun untuk membaca dan mempelajari al-Quran mempunyai sandaran dari hadis Nabi SAW dan merupakan sesuatu yang digalakkan. Adapun berhimpun untuk majlis khatam al-Quran tidak terdapat riwayat yang sahih baginda Nabi SAW melakukannya atau menyuruh kita melakukannya. Namun, terdapat dalam kalangan salaf yang mengamalkannya. Asal khatam al-Quran tidak memerlukan majlis kerana apabila seseorang membaca al-Quran dari awal sehingga akhir bermakna dia telah mengkhatamkan al-Quran. Namun, jika ingin diwujudkan sesuatu majlis bagi tujuan tertentu maka pihak yang ingin mengadakan majlis khatam al-Quran hendaklah memenuhi perkara-perkara berikut :  Tidak menganggap khatam al-Quran memerlukan majlis khatam al-Quran. Jika sesiapa membaca al-Quran keseluruhan tanpa mengadakan majlis khatam al-Quran tidak mencacatkan pahala pembacaannya. Tiada penetapan waktu, tatacara, wirid dan doa khusus. Apa sahaja doa yang bersesuaian boleh dibaca dengan memenuhi adab-adab doa. Majlis khatam al-Quran tidak semestinya dengan penyediaan makanan dan perhiasan tertentu. Demikian juga tiada fadhilat khusus menyediakan makanan tertentu seperti menyediakan pulut kuning. Namun jika disediakan tanpa sebarang kepercayaan tertentu sekadar makanan biasa adalah dibolehkan. Majlis khatam al-Quran itu tidak menyebabkan timbulnya riya’ dan menunjuk-nunjuk amalan soleh kepada orang ramai bahawa seseorang telah khatam al-Quran sebaliknya sekadar satu galakan. Perhimpunan tersebut hanyalah bertujuan menggalakkan bacaan al-Quran dan mempelajari bacaan yang betul. Menghadiri majlis khatam al-Quran tidak menjadikan seseorang telah mendapat pahala membaca keseluruhan al-Quran jika dia sendiri tidak membaca keseluruhan al-Quran. Memastikan setiap orang yang membaca menepati hukum-hakam tajwid terutamanya yang berkaitan dengan hukum waqaf dan ibtida’. Jika bacaan beramai-ramai dengan serentak boleh menyebabkan berlaku kesalahan pada hukum-hakam tajwid, maka hendaklah dielakkan. Cara yang terbaik ialah ada pihak yang membaca manakala yang lain mendengar dan menyemaknya secara bergilir. Majlis tersebut tidak mengganggu orang lain dengan bacaan khususnya di dalam masjid atau di tempat-tempat yang dikhususkan untuk perkara lain seperti waktu pembelajaran sedang berjalan di sekolah.
Pentadbir Portal      20 November 2019      Jumlah paparan: 4535                                Fatwa Penentuan Hari Raya Al- Adha Dan Puasa Arafah                            Pentadbir Portal      20 November 2019      Jumlah paparan: 4535        Pentadbir Portal      20 November 2019      Jumlah paparan: 4535   MESYUARAT JAWATANKUASA FATWA NEGERI PERLIS KALI KE-38/20188 – 9 NOVEMBER 2018 30 SAFAR & 1 RABIULAWWAL 1440H FATWA PENENTUAN HARI RAYA AL- ADHA DAN PUASA ARAFAH  Mana-mana negara yang sama matla’nya hendaklah berhari raya pada tarikh yang sama. Demikian juga penentuan puasa Arafah. Manakala mana-mana negara yang berlainan matla’nya, maka penentuan hari raya berdasarkan keputusan ulil amri kerana ia membabitkan syi’ar menzahirkan kesatuan bersama umat Islam di sesuatu tempat. Manakala penentuan puasa sunat Arafah merupakan perkara khilaf dalam kalangan ulama. Majoriti para ulama memfatwakan supaya setiap orang mengikut penentuan 9 Zulhijjah di negara masing-masing dan pandangan ini mempunyai alasan-alasan yang kukuh. Namun oleh kerana ia merupakan amalan peribadi, maka seseorang berhak memilih puasa sama ada menurut hari wukuf di Arafah atau berdasarkan hari ke-9 Zulhijjah bagi negara-negara yang berlainan matla’.Antara dalilnya :Firman Allah SWT :يَسْأَلُونَكَ عَنِ الأهِلَّةِ قُلْ هِيَ مَوَاقِيتُ لِلنَّاسِ وَالْحَجِّTerjemahannya : Mereka bertanya kepadamu (wahai Muhammad) mengenai (peredaran) anak-anak bulan. Katakanlah: "(peredaran) anak-anak bulan itu menandakan waktu-waktu (urusan dan amalan) manusia, khasnya ibadat Haji. (al-Baqarah : 189 )Sabda Rasulullah SAW :الصَّوْمُ يَوْمَ تَصُومُونَ وَالْفِطْرُ يَوْمَ تُفْطِرُونَ وَالأَضْحَى يَوْمَ تُضَحُّونَTerjemahannya: Puasa ialah hari kamu semua berpuasa, berbuka adalah hari kamu semua berbuka dan Hari Raya Korban adalah hari kamu semua melakukan ibadah korban. (HR al-Imam al-Tirmizi) Dalam masa yang sama dunia Islam digesa supaya menzahirkan kesatuan dalam penentuan hari-hari penting di dalam Islam.